A4-0375/96

Πρόταση κανονισμού του Συμβουλίου που αφορά ορισμένες διατάξεις σχετικά με την καθιέρωση του ευρώ (COM(96)0499 - C4-0578/96 - 96/0249(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τέταρτη αιτιολογική σκέψη

>Αρχικό κείμενο>

(4) ότι είναι αναγκαίο για την ομαλή λειτουργία της κοινής αγοράς και τη μετάβαση στο ενιαίο νόμισμα να υπάρχει ασφάλεια δικαίου για τους συμμετέχοντες στην αγορά σε όλα τα κράτη μέλη όσον αφορά ορισμένες διατάξεις σχετικά με την εισαγωγή του ευρώ, πολύ πριν την είσοδο στο τρίτο στάδιο[semigr ]

>Κείμενο μετά την ψηφοφορία στο ΕΚ>

(4) ότι είναι αναγκαίο για την ομαλή λειτουργία της κοινής αγοράς και τη μετάβαση στο ενιαίο νόμισμα να υπάρχει ασφάλεια δικαίου για τους συμμετέχοντες στην αγορά σε όλα τα κράτη μέλη όσον αφορά ορισμένες διατάξεις σχετικά με την εισαγωγή του ευρώ, πολύ πριν την είσοδο στο τρίτο στάδιο, αλλά επίσης να ευαισθητοποιηθούν, υπό τις καλύτερες δυνατές συνθήκες, οι χρήστες στα κράτη μέλη της Ευρωπαϊκής Ένωσης[semigr ]

(Τροπολογία 2)

Εβδόμη αιτιολογική σκέψη

>Αρχικό κείμενο>

ότι είναι γενικώς παραδεδεγμένη νομική αρχή ότι η συνέχεια των νομικών πράξεων δεν επηρεάζεται από την εισαγωγή του νέου νομίσματος[semigr ] ότι η αρχή της ελεύθερης σύναψης συμβάσεων πρέπει να τηρηθεί[semigr ] ότι για να ενισχυθεί η ασφάλεια και η σαφήνεια του δικαίου πρέπει να επιβεβαιωθεί ρητά ότι η αρχή της συνέχειας των νομικών πράξεων και ιδίως των συμβάσεων θα ισχύει μεταξύ των παλαιών εθνικών νομισμάτων και του ευρώ και μεταξύ του Ecu, όπως αυτό ορίζεται στο άρθρο 109Ζ της Συνθήκης και στον Κανονισμό του Συμβουλίου (ΕΚ) αριθ. 3320/94 και του ευρώ[semigr ] αυτό σημαίνει ειδικότερα ότι στην περίπτωση νομικών πράξεων με σταθερό επιτόκιο η εισαγωγή του ευρώ δεν θα μεταβάλει το ονομαστικό επιτόκιο που θα καταβάλει ο χρεώστης, ότι οι διατάξεις περί συνεχείας των συμβάσεων μπορούν να παράσχουν ασφάλεια δικαίου στις αγορές μόνο αν τεθούν σε ισχύ το ταχύτερο δυνατό´

>Κείμενο μετά την ψηφοφορία στο ΕΚ>

ότι οι διατάξεις του παρόντος κανονισμού αποτελούν θεμελιώδεις διατάξεις της νομισματικής νομοθεσίας της Κοινότητας και των κρατών μελών της[semigr ] ότι δυνάμει της αναγνωρισμένης επίδρασης της νομισματικής νομοθεσίας, η εφαρμογή των διατάξεων αυτών που αποσκοπούν ειδικότερα στη δημιουργία νέας νομισματικής μονάδας είναι επιβεβλημένη στα δικαιοδοτικά όργανα των κρατών μελών όπως και σε αυτά των τρίτων χωρών[semigr ] ότι απορρέει από τις αρχές αυτές ότι η συνέχεια των νομικών πράξεων δεν επηρεάζεται από την εισαγωγή του νέου νομίσματος[semigr ] ότι η αρχή της ελεύθερης σύναψης συμβάσεων πρέπει να τηρηθεί[semigr ] ότι για να ενισχυθεί η ασφάλεια και η σαφήνεια του δικαίου πρέπει να επιβεβαιωθεί ρητά ότι η αρχή της συνέχειας των νομικών πράξεων και ιδίως των συμβάσεων θα ισχύει μεταξύ των παλαιών εθνικών νομισμάτων και του ευρώ και μεταξύ του Ecu, όπως αυτό ορίζεται στο άρθρο 109Ζ της Συνθήκης και στον Κανονισμό του Συμβουλίου (ΕΚ) αριθ. 3320/94 και του ευρώ[semigr ] αυτό σημαίνει ειδικότερα ότι στην περίπτωση νομικών πράξεων με σταθερό επιτόκιο η εισαγωγή του ευρώ δεν θα μεταβάλει το ονομαστικό επιτόκιο που θα καταβάλει ο χρεώστης, ότι οι διατάξεις περί συνεχείας των συμβάσεων μπορούν να παράσχουν ασφάλεια δικαίου στις αγορές μόνο αν τεθούν σε ισχύ το ταχύτερο δυνατό´

(Τροπολογία 28)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

ότι καλό θα ήταν να εξασφαλισθεί η νομική προστασία των καταναλωτών από καταχρήσεις και απάτες που θα μπορούσαν να διαπιστωθούν επ' ευκαιρία της καθιέρωσης του ευρώ[semigr ] ότι θα χρειαστεί να τροποποιηθεί και να ενισχυθεί εν ευθέτω χρόνω η οδηγία του Συμβουλίου 93/13 (ΕΟΚ) της 5ης Απριλίου 1993 σχετικά με τις καταχρηστικές ρήτρες στις συμβάσεις με τους καταναλωτές και να εξασφαλισθεί η εναρμόνιση των εθνικών ποινικών διατάξεων σχετικά με την πάταξη των καταχρήσεων αυτών και απατών[semigr ]

(Τροπολογία 3)

Άρθρο 1, πρώτη περίπτωση

η τροπολογία αυτή αφορά μόνο τα κράτη μέλη που ποιούν διάκριση μεταξύ «νόμου» και «κανονισμού»

>Αρχικό κείμενο>

- ως νομικές πράξεις νοούνται οι νομοθετικές διατάξεις, οι διοικητικές πράξεις, οι δικαστικές αποφάσεις, οι συμβάσεις, οι μονομερείς δικαιοπραξίες, τα μέσα πληρωμών εκτός των τραπεζογραμματίων και των κερμάτων, και άλλες πράξεις με έννομες συνέπειες[semigr ]

>Κείμενο μετά την ψηφοφορία στο ΕΚ>

- ως νομικές πράξεις νοούνται οι νομοθετικές και κανονιστικές διατάξεις, οι διοικητικές πράξεις, οι δικαστικές αποφάσεις, οι συμβάσεις, οι μονομερείς δικαιοπραξίες, τα μέσα πληρωμών εκτός των τραπεζογραμματίων και των κερμάτων, και άλλες πράξεις με έννομες συνέπειες[semigr ]

(Τροπολογία 4)

Άρθρο 3

>Αρχικό κείμενο>

Η εισαγωγή του ευρώ δεν θα μεταβάλει τους όρους των νομικών πράξεων ούτε απαλλάσσει ούτε δικαιολογεί τη μη εκτέλεση των υποχρεώσεων δυνάμει των νομικών πράξεων, ούτε παρέχει μονομερώς το δικαίωμα σε έναν συμβαλλόμενο να μεταβάλει η να καταγγείλει μια νομική πράξη. Η διάταξη αυτή εφαρμόζεται με την επιφύλαξη κάθε άλλης ρύθμισης την οποία ενδέχεται να έχουν συμφωνήσει οι αντισυμβαλλόμενοι.

>Κείμενο μετά την ψηφοφορία στο ΕΚ>

Πλήν αντιθέτων διατάξεων προβλεπομένων από τους αντισυμβαλλομένους, η εισαγωγή του ευρώ δεν θα μεταβάλει τους όρους των νομικών πράξεων ούτε απαλλάσσει ούτε δικαιολογεί τη μη εκτέλεση των υποχρεώσεων δυνάμει των νομικών πράξεων, ούτε παρέχει μονομερώς το δικαίωμα σε έναν συμβαλλόμενο να μεταβάλει η να καταγγείλει μια νομική πράξη. Ειδικότερα, όσον αφορά τις πράξεις με σταθερό επιτόκιο, η εισαγωγή του ευρώ δεν μπορεί από μόνη της να μεταβάλει το ονομαστικό επιτόκιο που θα καταβάλει ο χρεώστης.

(Τροπολογία 5)

Άρθρο 3α (νέο)

>Κείμενο μετά την ψηφοφορία στο ΕΚ>

Άρθρο 3α

Οιαδήποτε ρήτρα που επιτρέπει σε έναν εκ των συμβαλλομένων να μην εκπληρώσει τις υποχρεώσεις του σε περίπτωση αντικατάστασης εθνικού νομίσματος των συμμετεχόντων κρατών μελών από το ευρώ θεωρείται άκυρη, εφόσον περιλαμβάνεται σε τυποποιημένη σύμβαση που έχει συναφθεί μεταξύ καταναλωτών και επαγγελματιών. Η διάταξη αυτή ισχύει επίσης για τις τυποποιημένες συμβάσεις και για τα έντυπα συμβάσεων που δεν έχουν αποτελέσει αντικείμενο χωριστής διαπραγμάτευσης μεταξύ συμβαλλομένων.

(Τροπολογία 6)

Άρθρο 6, εδάφιο 1α (νέο)

>Κείμενο μετά την ψηφοφορία στο ΕΚ>

Τα κράτη μέλη λαμβάνουν τα κατάλληλα μέτρα σε συνεργασία με τις οικείες εμπορικές, επαγγελματικές και καταναλωτικές οργανώσεις, ώστε να ενημερώνουν, να παρέχουν συμβουλές και να προτετοιμάζουν το δρόμο για την καθιέρωση του ευρώ.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά ορισμένες διατάξεις σχετικά με την καθιέρωση του ευρώ (COM(96)0499 - C4-0578/96 - 96/0249(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0499 - 96/0249(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης ΕΚ (C4-0578/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Περιβάλλοντος, Δημοσίας Υγείας και Προστασίας των Καταναλωτών (Α4-0375/96),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ,

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή